שיחה:גאורג קנטור

message: "ב-1877 הוכיח את התוצאה נוגדת-האינטואיציה כי קיימת התאמה חד-חד ערכית בין קבוצת המספרים שבקטע [0,1] לבין המרחב ה-n ממדי. על כך אמר הוא עצמו "אני רואה זאת, אך לא מאמין!"."
למה הכוונה במרחב ה n מימדי? אם מדובר ב R^n אז זה בעצם לא מפתיע. בשלב הראשון מספיק להוכיח התאמה של הקטע [0,1] לריבוע [0,1] על [0,1]. ההתאמה פשוטה:
replies: text: אם \ x = 0. x_1 x_2 x_3 x_4 \cdots הפיתוח העשרוני של x אזי נגדיר  \ f(x) = \left( 0. x_1 x_3 \cdots , 0. x_2 x_4 \cdots \right).
ברור שזו התאמה חח"ע ועל. MathKnight 22:15, 14 נוב' 2004 (UTC)
replies: text: :אין ספק שהאינטואיציה שלך היא של מתמטיקאי מנוסה, ולכן העניין כל כך ברור לך. נסה לחשוב כאדם מן הרחוב שמספרים לו שקו ישר שקול באופן כלשהו לקוביה, ותבין שזה לא יאומן. דוד שי 22:23, 14 נוב' 2004 (UTC)
replies: text: :: אתה צודק. בהתחלה שקראתי את זה חשבתי שהוא התכוון למשהו אחר לגמרי. אבל ברגע שהבנתי למה הכוונה, החלפתי את ההערה הקודמת שלי בהסבר, לכל מי שמעוניין. MathKnight 18:14, 15 נוב' 2004 (UTC)

message: בערך נטען, ללא מקור, כי קנטור השתמש באות ״א״ לסמן את עוצמת הרצף (העוצמה של הישר הממשי). 
האם יש לכך מקור? שמעתי מלוגיקאי (פרופ׳ חיים יהודה) לפני הרבה שנים, שהוא חיפש, ולא מצא, מקור לטענה זו.
הייתכן כי סימון זה מאוחר יותר, ושייך, למשל, לאברהם פרנקל?
על כל פנים, לא הייתי משאיר טענה כמו שיש בערך, ללא סימוכין.
replies: text: יש לי עותק של הספר הזה, וקנטור בבירור משתמש באות אלף במשמעות המקובלת היום. עוזי ו. - שיחה 01:20, 4 באוקטובר 2021 (IDT)
replies: text: :במאמר כאן מופיע העתק מכתב של קנטור ובו הסימון. אבנר - שיחה 11:09, 4 באוקטובר 2021 (IDT)
thread_title: הסימון של קנטור לעוצמת הרצף

message: למיטב ידיעתי, האלכסון אינו ההוכחה המקורית (וגם לא החזקה ביותר).  ראה  כאן.
replies: text: בן 5 דצמבר 2004 (איך מוסיפים תאריך אוטומטית?)
thread_title: האלכסון של קנטור

message: גיאורג כמו בשם הערך או גאורג כמו בשורה הראשונה? אבינעם 06:56, 6 אפר' 2005 (UTC)
*גם אני תמה. דוד 00:31, 4 אוגוסט 2005 (UTC)
בדקתי עכשיו ונראה שיש החלטה לכתוב "גאורג", כמו תאולוגיה, גאוגרף וכו'. המתעתק • שיחה 15:30, 23 באוגוסט 2006 (IDT)
replies: text: אם ככה, צריך להיות עקביים. יש הרבה גאורגים וגיאורגים בעולם ובוויקיפדיה. כל עוד לא עושים ממנו ג'ורג', אני רגוע. ‏Harel‏ • שיחה 22:39, 23 ביוני 2008 (IDT)
replies: text: :אני מציע לפתוח דף מיוחד ובו נצביע פעם אחת ולתמיד על כל השמות: תומס / תומאס, יוהן / יוהאן, סמית / סמית', ון / ואן וכו' וכו'. עד אז הבלגן חוגג. ספציפית לגבי השם שלפנינו, אני אמון בעבודתי על כלל "תנועת E לפני אל"ף במילים לועזיות מקבלת יו"ד". אבל כאן בוויקיפדיה המגמה היא הפוכה. אני כותב גיאורג, ליאופולד, תיאטרון, מוזיאון, תיאוריה, גיאוגרפיה, ניאולוגיזם, שניאור וכו', אבל רוב הוויקיפדים, כך נראה, מעדיפים את הכתיב ללא יו"ד. אביעד המקורי • שיחה • בואו להתפעל 22:48, 23 ביוני 2008 (IDT)
thread_title:  גיאורג או גאורג? 

message: הקישור בסוף הערך אינו נכון, לדעתי, ואני לא בטוח לאיזה ערך בדיוק לקשר אותו. משהו שקשור להכרעה, באזור של גדל...‏Jacobs‏ • שיחה 08:36, 10 באפריל 2008 (IDT)
thread_title:  כריעה 

message: הסרתי את הקטגוריה. ‏Gridge ۩ שיחה 12:50, 18 ביולי 2008 (IDT).
replies: text: שאלת יהדותו של קנטור היא חשובה מבחינת היחס אל המתמטיקה שלו כיהודית ועוד כל מיני סיפורים על "יהדותו". אני מסכים שהספקולציה על יהדותה של אמו נראית רחוקה, אולם אם יש מי שטוען זאת ראוי לפחות להביאו בהערת שוליים כדי שהקורא ידע מאיפה שמועות אלו באו. אציין שכשאני הגעתי לערך הוא ציין ששני ההורים היו ממוצא יהודי ואת זאת תיקנתי במאמץ רב. עדירל - שיחה 10:54, 26 באוגוסט 2010 (IDT)
replies: text: :החפירה ביהדותו של קנטור מוגזמת ביותר. נמצאה אסמכתא שבה נאמר שיש "עדות מסוימת" ליהדותה, בלי שום ציון של מקורה של "עדות מסוימת" זו. כך כותבים מדור רכילות, לא אנציקלופדיה. לקשקוש "מתמטיקה יהודית" אין צורך להתייחס. דוד שי - שיחה 11:19, 26 באוגוסט 2010 (IDT)
replies: text: ::התחושותינו, מחשבותינו, דעותינו ורצונותינו לגבי יהדותו של קנטור ומתמטיקה יהודית אינן רלוונטיות. הנושא העסיק רבים, וקצת מכך אפשר לראות בלודוויג גאורג ביברבך ומשכך עלינו לתת תמונה שלמה ככל היותר. אנשים המסתובבים באינטרנט רואים בכל מיני מקומות שאמו של קנטור היתה מצאצאי האנוסים, למשל באתרים שהעתיקו מהויקיפדיה. על כן איננו יכולים לחשות אלא לתת את מלוא המידע שיש בידינו. אציע שוב להסתפק בהערות שוליים המציינת את המקור ואולי אף מוסיפה שלא מצאנו לכך אישוש. דבר זה יבהיר לקורא היטב את המצב. עדירל - שיחה 12:44, 26 באוגוסט 2010 (IDT)
replies: text: :::הערך מציין שאמו הייתה קתולית. די בכך. אין זה תפקידנו לסתור של שמועה שמופיעה באינטרנט. ודאי שעולמו המעוות של הנאצי ביברבך אינו צריך להנחות אותנו מחוץ לערך העוסק בו. מי שהנושא חשוב לו מאוד, יגיע לדף שיחה זה, ואנו, חשוב שנתמקד במתמטיקה של קנטור, ולא בדת של סבו או אבי סבו. דוד שי - שיחה 13:23, 26 באוגוסט 2010 (IDT)
replies: text: ::::יהא כך. עדירל - שיחה 14:28, 26 באוגוסט 2010 (IDT)
thread_title: [[:קטגוריה:מתמטיקאים יהודים]]

message: העברתי את שם הערך ל"גאורג קנטור" במקום "גיאורג קנטור" כיוון שבדיון למעלה ובזה כאן הועלתה שאלה זו, וגם היו תומכים ולא היו מתנגדים לגרסה "גאורג". זו גם המגמה היותר בולטת בדיון שבויקיפדיה:מתן שם לערך/פרויקט השמות. מלבד זאת, זה בהתאם למקובל בערכים כמו גאוגרפיה, גאולוגיה וכדומה. תומר - שיחה 15:14, 27 באוגוסט 2010 (IDT)
replies: text: תודה, אבינעם - שיחה 15:43, 27 באוגוסט 2010 (IDT)
thread_title:  העברה 

message: בפסקה "יחס עמיתיו המתמטיקאים", כתוב: "ההתנגדות גרמה לכך שהוא נאלץ להסתפק כל חייו במשרה אקדמית באוניברסיטה מהדרג השלישי (אוניברסיטת האלה)".  מהי אוניברסיטה מהדרג השלישי, ואיך אנו יודעים שאוניברסיטת האלה, בימי קנטור, היתה מן הדרג השלישי?  בדקתי את הערך האנגלי, ואין בו זכר לאמירה שיפוטית כזו.  אשמח להתייחסותכם. Ijon - שיחה 17:03, 29 באוגוסט 2010 (IDT)
replies: text: פרדוקס הערימה לא צריך לאלץ אותנו להעלים את העובדה שקנטור לא זכה למשרה במוסדות מן השורה הראשונה. עוזי ו. - שיחה 18:44, 29 באוגוסט 2010 (IDT)
replies: text: :במקרה יש לי על שולחן העבודה שלי מספר ספרים בנושא ומעיון בהם מתברר שאכן יש מחלוקת האם קנטור עבד באוניברסיטה דרג ב' או דרג ג' -ראה ארבעת הספרים הראשונים אל מול השביעי. העובדה שהרוב אומרים דרג ג' אינה אומרת יותר מזה שהם העתיקו זה מזה. אני מציע שתוסיף את העובדה שהוא שאף להגיע לברלין ולא הגיע ושהאלה היתה אוניברסיטה קטנה. מומלץ גם להוסיף את המקור הפתוח לקריאה -David Gries, Fred B. Schneider, A logical approach to discrete math, page 464. עדירל - שיחה 19:52, 29 באוגוסט 2010 (IDT)
thread_title:  "אוניברסיטה מהדרג השלישי"? 

message: כתוב שמת מהתקף לב. אין מקור. 
לעומת זאת לפי המקור:
http://topdocumentaryfilms.com/dangerous-knowledge/
קנטור התאבד
replies: text: סרט סנסציוני אינו ראיה. עוזי ו. - שיחה 20:44, 1 בינואר 2017 (IST)

text: ראה המלים האחרונות כאן; זהו מקור רציני ואחראי לגבי ביוגרפיות של מתמטיקאים. עוזי ו. - שיחה 21:07, 1 בינואר 2017 (IST)
thread_title:  קנטור התאבד 

message: , לפי כללי התעתיק מלועזית לעברית (ראה שם חלק 2. "התנועות והדו־תנועות", סעיפים א, ב3, ו-ג בכוכבית), התעתיק הנכון של mathematics הוא מתמטיקה ולא מתימטיקה.
כמו כן זה אפילו נמצא בבוט ההחלפות (החלפה 519), אלא שהבוט לא תוכנת להתמודד עם מקרים כאלו. אוריאל, Orielno - שיחה 18:11, 22 בפברואר 2018 (IST)
replies: text: אני לא חולק על כללי התעתיק. אבל לא מדובר במשפט מתורגם, מדובר בציטוט ישיר. דניאל 18:54, 22 בפברואר 2018 (IST)
replies: text: :צודק, לא שמתי לב בגלל שלא היו מרכאות... אוריאל, Orielno - שיחה 19:17, 22 בפברואר 2018 (IST)
thread_title:  מתימטיקה / מתמטיקה